ગુજરાત રાજ્ય સંગીત નાટક અકાદમીના નેજા હેઠળ, રિલાયન્સ ઈન્ડસ્ટ્રિઝ લિમિટેડ દ્વારા પ્રાયોજિત અને ભવન્સ કલ્ચરલ સેન્ટર–અંધેરી દ્વારા આયોજિત ‘ચિત્રલેખા નાટ્યસ્પર્ધા-૨૦૧૮ (વર્ષ ૧૨મું)’ના શુભારંભ પ્રસંગે જીવન ભરતી મંડળના અધ્યક્ષ ભાનુભાઈ શાહ, પ્રમુખ ભરતભાઈ શાહ, મંત્રી ડો. કેતનભાઈ શેલત, અજીતભાઈ શાહ ઉપરાંત પ્રસિદ્ધ નાટ્યલેખક તથા આ સ્પર્ધાના મુખ્ય સ્તંભ એવા પ્રવીણ સોલંકી, ભવન્સ કલ્ચરલ સેન્ટરના લલિતભાઈ શાહ, રમાકાંત ભગત તથા નાદુરસ્ત તબિયત હોવા છતાં વ્હીલચેરમાં બેસીને આવેલા કમલેશ દરૂ હાજર રહ્યા હતા. સુરત ખાતેની સ્પર્ધામાં ખાસ સહયોગ આપનાર સુરત-નવસારીના સાંસદ સી.આર. પાટીલે પણ ઉદઘાટન પ્રસંગની શુભેચ્છા મુલાકાત લીધી હતી.